# A les barricades

A les barricades és una cançó anarquista, molt popular durant la Guerra Civil espanyola. Himne dels anarquistes internacionals (la Warszawianka), va ser adoptat com a tal per la Confederació Nacional del Treball (CNT).

## Història

Originalment anomenada Varchavianka, Warschawjanka o Varsoviana, fou composta, el 1883 pel poeta polonès Wacław Święcicki, quan fou tancat en una presó de Varsòvia, en un moment en què el moviment obrer polonès sostenia dures bregues reivindicatives i lluitava contra l'ocupació russa. La cançó es basà en un tema popular polonès (unes altres versions apunten a La marxa dels zuaus). Es cantà, per primera volta, en la manifestació obrera del 2 de març del 1885 a Varsòvia i es popularitzà i versionà a tot Europa per la solidaritat del moviment obrer amb Polònia.
Amb el nom de Marcha triunfal i el subtítol A las barricadas! se'n publicà la partitura, el novembre del 1933, en el suplement de la revista Tierra y Libertad de Barcelona.
La marxa militar francesa Les hussards de Bercheny prengué la melodia d'aquesta cançó, influenciats pels maquis espanyols que haurien portat la melodia a França durant la Segona Guerra Mundial.
A les Barricades! és, l'himne de la Confederació Nacional del Treball (CNT).

## Lletra

Josep Pedreira explica a les seves memòries que la lletra original en català que ell recorda era la següent:
Negres tempestes agiten els aires,
núvols sinistres enceguen l'esguard, encara que ens esperi la mort més cruenta, contra l'adversari havem de lluitar.
L'única riquesa és la llibertat i cal defensar-la amb coratge i fe. Alta la bandera revolucionària que sens repòs ens mena al triomf del nostre anhel.
Dempeus tot el poble! Tots a la lluita! Esfondrem amb fúria la reacció!
A les barricades! A les barricades! Per la victòria de la Confederació!
També diu que a la Roja i Negra es cantava amb una variant que consistia a reemplaçar l'últim vers, Per la victòria de la Confederació!, pel vers Per la victòria de la CNT i la FAI!.
Com a la majoria de cançons, contes, receptes i altres manifestacions culturals molt populars transmeses per via oral, n'existeixen diverses versions amb petites variants entre elles.

## Artistes que la interpretaren

* A Palo Seko.
* Ades.
* Asto Pituak
* Dandelion Junk Queens.
* Jean-Marc Leclercq.
* Les Amis de ta Femme.
* Los Dólares.
* Los Muertos De Cristo.
* Pascal Comelade.
* Serge Utgé-Royo.
* Juanito Piquete y Los Solidarios (https://solidarios.bandcamp.com/track/a-les-barricades)
* Martirio (Maribel Quiñones).

## Notes

* ↑ Les dates poden ser confuses ja que des de Polònia arribava la lletra original, i es llançà en revistes, traduïda i escrita al castellà, entre 1933 i durant la Guerra.

## Referències

* 1 2 3 4 Josep Pedreira, Soldats catalans a la Roja i Negra (1936-1939). L'Abadia de Montserrat, 2003. ISBN 9788484155485
* 1 2 Klein, Fernando. Canciones para la memoria: la guerra civil española (en castellà). Edicions Bellaterra, 2008. ISBN 8472904067.
* ↑ Les Hussards de Bercheny (francès)
* ↑ «A las barricadas - APSK». A Palo Seco.
* ↑ «A las Barricadas». Ágora TV.
* ↑ «A LAS BARRICADAS Asto pituak». Asto Pituak.
* ↑ «A las Barricadas». Archive.org. Arxivat de l'original el 2012-10-28. [Consulta: 2 juliol 2016].
* ↑ Pancorbo Castro, Manuel. «Al la barikadoj!». Recenzo el Monato.
* ↑ «les amis d'ta femme - a las barricadas». Les Amis da ta Femme.
* ↑ «Los Dolares - Barricadas». Los Dolares.
* ↑ «Los Muertos de Cristo "A Las Barricadas"». El Orden del Kaos.
* ↑ «Pascal Comelade - Cent Regards». Dicogs.
* ↑ Utgé Royo, Serge. «A las Barricadas». Amazon, 2009.
* ↑ «Martirio "A Las Barricadas"». Memoria libertaria Valladolid.

## Vegeu també

* Anarquisme
* Anarcoindependentisme
* Confederació Nacional del Treball (CNT)
* Confederació General del Treball (CGT)

## Enllaços externs

* Partitura
* «A les Barricades - YouTube». [Consulta: 24 juny 2012].